মাটির তলায় চারতলা স্টেশন। একসঙ্গে তিন-তিনটে রুটের মেট্রো। সাত-সাগরের পারে কোথাও নয়। খাস কলকাতাতেই এবার তৈরি হচ্ছে এমন স্টেশন। এক্কেবারে শহরের প্রাণকেন্দ্র এসপ্ল্যানেডে। ভোল বদলে যাচ্ছে  চির পরিচিত এসপ্ল্যানেডের। সেখানেই শুরু হয়েছে মহা কর্মযজ্ঞ। 
 ওয়েব ডেস্ক: মাটির তলায় চারতলা স্টেশন। একসঙ্গে তিন-তিনটে রুটের মেট্রো। সাত-সাগরের পারে কোথাও নয়। খাস কলকাতাতেই এবার তৈরি হচ্ছে এমন স্টেশন। এক্কেবারে শহরের প্রাণকেন্দ্র এসপ্ল্যানেডে। ভোল বদলে যাচ্ছে  চির পরিচিত এসপ্ল্যানেডের। সেখানেই শুরু হয়েছে মহা কর্মযজ্ঞ।  একই স্টেশনে নর্থ-সাউথ, ইস্ট-ওয়েস্ট আর জোকা-BBD BAG মেট্রো।
সব থেকে নীচের স্টেশন ১০০ মিটার গভীরে। 
নীচের দুটি তলা নির্দিষ্ট ইস্ট-ওয়েস্ট মেট্রোর জন্য।
একটি তলায় প্ল্যাটফর্ম। আরেক তলায় টিকিট কাউন্টার। 
একই ভাবে তার উপরের দুটি তলা বরাদ্দ নর্থ-সাউথ আর জোকা-BBD BAG মেট্রোর লাইনের জন্য।  আর এই স্টেশন তৈরির জন্যই শুরু হয়েছে রাজসূয় যজ্ঞ। আগামী তিন বছরের মধ্যে শেষ হয়ে যাবে এই মেট্রোর কাজ। থাকবে আধুনিক সব ব্যবস্থা। ফুড জোন থেকে ওয়াইফাই ...মিলবে সব আধুনিক সুবিধা। কাজ চলছে জোর কদমে। দেখতে দেখতে কেটে যাবে কয়েকটা মাস... তারপরেই বদলে যাবে শহরের সব রুট ম্যাপ।